CELEX: 32019R1974
Language: da
Date: 2019-05-17 00:00:00
Title: Kommissionens delegerede forordning (EU) 2019/1974 af 17. maj 2019 om supplerende regler til Europa-Parlamentets og Rådets forordning (EU) nr. 1295/2013 for så vidt angår fastsættelse af supplerende kvalitative og kvantitative resultatindikatorer

29.11.2019   
               
               
                  DA
               
               
                  Den Europæiske Unions Tidende
               
               
                  L 308/1
               
            
         KOMMISSIONENS DELEGEREDE FORORDNING (EU) 2019/1974
         af 17. maj 2019
         om supplerende regler til Europa-Parlamentets og Rådets forordning (EU) nr. 1295/2013 for så vidt angår fastsættelse af supplerende kvalitative og kvantitative resultatindikatorer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1295/2013 af 11. december 2013 om oprettelse af programmet Et Kreativt Europa (2014-2020) og om ophævelse af afgørelse nr. 1718/2006/EF, nr. 1855/2006/EF og nr. 1041/2009/EF (1), særlig artikel 20, og
         ud fra følgende betragtninger:
         
                     (1)
                  
                  
                     Forordning (EU) nr. 1295/2013, hvorved programmet Et Kreativt Europa (»programmet«) blev oprettet, omfatter specifikke bestemmelser om overvågning af programmet samt en liste over indikatorer, der skal anvendes til måling af programmets resultater. Mangler i den nuværende ramme har dog lagt hindringer i vejen for passende overvågning af programmet.
                  
               
                     (2)
                  
                  
                     Hvad angår programmets konfiguration gælder de generelle og specifikke mål i artikel 3 og 4 i forordning (EU) nr. 1295/2013 ensartet for begge delprogrammer samt den tværfaglige streng, mens de syv prioriteringer i Media-delprogrammet, der er omhandlet i artikel 9, og de seks prioriteringer i kulturdelprogrammet, der er omhandlet i artikel 12, gentager specifikke mål. Nogle prioriteringer vedrører programmets mål, mens andre vedrører delprogrammernes eller aktionernes mål. Derfor kan output ikke direkte forbindes med de foreløbige og endelige resultater.
                  
               
                     (3)
                  
                  
                     Derudover gør indikatorerne i artikel 18, stk. 1, i forordning (EU) nr. 1295/2013 det ikke muligt at foretage en omfattende overvågning af programmets fremskridt og resultater i forhold til tilsigtede mål. På nuværende tidspunkt er der output- og resultatindikatorer, men kun et begrænset antal indikatorer kan betragtes som virkningsindikatorer Endelig er der en række indikatorer til vurdering af de generelle samlede resultater på markedet, som ikke kan anvendes til måling af programmets resultater.
                  
               
                     (4)
                  
                  
                     Der er behov for en omfattende gennemgang af programmets resultatovervågningsramme ved hjælp af supplerende kvalitative og kvantitative indikatorer. I løbet af den eksterne midtvejsevaluering af programmet udviklede Kommissionen nye programindikatorer på baggrund af erfaringerne med gennemførelsen af programmet hidtil.
                  
               
                     (5)
                  
                  
                     De foreslåede indikatorer bør udgøre rammen for måling af programmets fremskridt med hensyn til opfyldelse af målene. De nye indikatorer bør anvendes både til regelmæssig overvågning af programmet og til den endelige evaluering i henhold til artikel 18, stk. 5, i forordning (EU) nr. 1295/2013.
                  
               
                     (6)
                  
                  
                     Programmets resultater bør måles på programniveau, på delprogramniveau og på den enkelte ordning, for hvilke de foreslåede nye indikatorer er udarbejdet. Dette bør give nyttige oplysninger om de kulturelle og kreative sektorer i programmet samt de kulturelle og audiovisuelle sektorer i forbindelse med delprogrammerne. Ordningsbaserede indikatorer bør derimod give oplysninger om gennemførelsen af særlige ordninger i delprogrammerne —
                  
               VEDTAGET DENNE FORORDNING:
         
            Artikel 1
            
               1.   Som supplement til indikatorerne for de generelle mål i artikel 18, stk. 1, litra a), i forordning (EU) nr. 1295/2013 finder følgende resultatindikatorer også anvendelse:
               
                           a)
                        
                        
                           antallet af jobs, som programmet har skabt i de kulturelle og kreative sektorer
                        
                     
                           b)
                        
                        
                           det finansielle bidrag fra de kulturelle og kreative sektorer, som er mobiliseret ved hjælp af programmet til de finansierede projekter
                        
                     
                           c)
                        
                        
                           antallet af personer, der har adgang til europæiske kulturelle og kreative værker som følge af programmet, herunder, om muligt, værker fra andre lande end deres eget
                        
                     
                           d)
                        
                        
                           antallet og andelen af audiovisuelle virksomheder, der har oplevet en forbedret markedsposition på baggrund af støtte fra Media-delprogrammet.
                        
                     
            
               2.   Som supplement til indikatorerne for de specifikke mål i artikel 18, stk. 1, litra b), i forordning (EU) nr. 1295/2013 finder følgende resultatindikatorer også anvendelse:
               
                           a)
                        
                        
                           antallet og omfanget af tværnationale partnerskaber, der er skabt med støtte fra programmet, herunder de støttemodtagende organisationers oprindelsesland
                        
                     
                           b)
                        
                        
                           antallet af kulturelle og kreative aktiviteter arrangeret tværnationalt med støtte fra kulturdelprogrammet
                        
                     
                           c)
                        
                        
                           antallet af deltagere i læringserfaringer og -aktiviteter, der støttes af programmet, som har forbedret deres kompetencer og øget deres beskæftigelsesegnethed (herunder andelen af kvinder)
                        
                     
                           d)
                        
                        
                           kvalitative beviser på succeshistorier inden for kunstnerisk, erhvervsmæssig og teknologisk innovation på baggrund af støtte fra programmet
                        
                     
                           e)
                        
                        
                           lister over præmier, nomineringer og priser til audiovisuelle produktioner, der støttes af Media-delprogrammet inden for rammen af de vigtigste største internationale festivaler og nationale akademier (herunder Berlinalen, Cannes, Oscars, European Film Awards).
                        
                     
            
               3.   Som supplement til indikatorerne for de specifikke mål i artikel 18, stk. 1, litra c), i forordning (EU) nr. 1295/2013 finder følgende resultatindikatorer også anvendelse:
               
                           a)
                        
                        
                           antallet af biografgængere i medlemsstaterne til film fra andre medlemsstater, der er distribueret i EU med støtte fra programmet
                        
                     
                           b)
                        
                        
                           andelen af biografgængere i medlemsstaterne til film fra andre medlemsstater
                        
                     
                           c)
                        
                        
                           procentdelen af audiovisuelle produktioner i EU i biografer og på digitale platforme, der støttes af programmet
                        
                     
                           d)
                        
                        
                           det gennemsnitlige antal ikke-indenlandske områder, i hvilke de støttede film og tv-programmer er distribueret
                        
                     
                           e)
                        
                        
                           antallet af samproduktioner, der er udviklet og skabt med støtte fra programmet, herunder andelen af samproduktioner med forskellige partnere
                        
                     
                           f)
                        
                        
                           andelen af audiovisuelle produktioner, som støttes af Media-delprogrammet, og som er instrueret eller skrevet af kvinder.
                        
                     
            
               4.   Som supplement til indikatorerne for de specifikke mål i artikel 18, stk. 1, litra d), i forordning (EU) nr. 1295/2013 finder følgende resultatindikatorer også anvendelse:
               
                           a)
                        
                        
                           antallet af kunstnere og fagfolk inden for den kulturelle og kreative sektor samt den brede offentlighed, der direkte og indirekte nås gennem projekter, som støttes af kulturdelprogrammet
                        
                     
                           b)
                        
                        
                           antallet af støttede projektdeltagere, som har fået nye eller forbedrede markeds- eller erhvervsmuligheder
                        
                     
                           c)
                        
                        
                           antallet af projekter, som støttes af programmet til fordel for ugunstigt stillede grupper, bl.a. personer med migrantbaggrund, personer med handicap og arbejdsløse, navnlige unge arbejdsløse.
                        
                     
                           d)
                        
                        
                           størrelsen (mikro, små, mellemstore og store) på de organisationer, som deltager i projekterne (antal ansatte pr. år, årsomsætning eller årlig balance)
                        
                     
                           e)
                        
                        
                           antallet og den relative andel af små og store samarbejdsprojekter, der støttes af kulturdelprogrammet
                        
                     
                           f)
                        
                        
                           antallet af kunstnere og fagfolk inden for den kulturelle og kreative sektor, som på grund af støtte fra kulturdelprogrammet er geografisk mobile på tværs af landegrænserne, opdelt efter oprindelsesland og køn
                        
                     
                           g)
                        
                        
                           antallet af litterære oversættelser pr. år, der støttes af programmet
                        
                     
                           h)
                        
                        
                           antallet og procentdelen af oversættelser fra mindre anvendte sprog, der støttes af programmet
                        
                     
                           i)
                        
                        
                           antallet af bøger, der er udarbejdet med støtte fra programmet.
                        
                     
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. maj 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 221.